143. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ Αριθ.ΔΙΑΔΠ/Β6/οικ.17349 της 13/17 Μαΐου 1991 (ΦΕΚ Β΄330) Ορισμός δελτίων περιγραφής εργασιών, προβλεπομένων υπό του άρθρ.10 του Νόμ.1943/91. Έχοντας υπόψη: α.Τις διατάξεις του άρθρ.10 του Νόμ. 1943/1991 «Εκσυχρονισμός της Οργάνωσης και λειτουργίας της δημόσιας διοίκησης, αναβάθμιση του προοσωπικού της και άλλες συναφείς διατάξεις». β.Τις διατάξεις του Π.Δ.320/88 «Οργανισμός Υπηρεσιών του Υπουργείου Προεδρίας της Κυβέρνησης», όπως αυτές τροποποιήθηκαν και συμπληρώθηκαν με το Π.Δ.64/90 και  γ.Την ανάγκη για καλύτερη οργάνωση της εργασίας και εξασφάλιση διαρκούς ενημέρωσης των υπαλλήλων, αποφασίζουμε: Ορίζουμε τα κατωτέρω σε σχέση με το υπό του άρθρ.10  του Νόμ.1943/1991 προβλεπόμενο δελτίο περιγραφής εργασιών: α.Τα δελτία περιγραφής εργασιών συντάσσονται σε επίπεδο Τμήματος ή αντίστοιχο επίπεδο οργανικής μονάδας με ευθύνη των Προϊσταμένων τους και με τον συντονισμό των σχετικών εργασιών από τους αρμόδιους προϊσταμένους των διευθύνσεων σε όλες τις Υπηρεσίες του δημόσιου τομέα. β.Η τήρηση και η ενημέρωση των δελτίων είναι συνεχής, ανάλογα με τις μεταβολές στη διάρθρωση της Υπηρεσίας καθώς και στις αρμοδιότητες των μονάδων της και αποτελεί ευθύνη του Προϊσταμένου της αρμόδιας Διεύθυνσης, ο οποίος μπορεί να ορίζει υπεύθυνο προς τούτο υπάλληλο για την άμεση, ακριβή και ευκρινή αποτύπωση των επερχομένων μεταβολών. γ.Τα δελτία είναι κινητά φύλλα απλού χάρτου, δύο όψεων, λευκού χρώματος και γραμμογραφούνται σε στήλες, ως το συνημμένο υπόδειγμα, το οποίο, μαζί με τις οδηγίες σύνταξής τους, αποτελεί αναπόσπαστο μέρος της απόφασης αυτής. δ.Για λόγους διαφάνειας και ενημέρωσης, φωτοτυπία των δελτίων διατίθεται δωρεάν σε κάθε ενδιαφερόμενο, αν ζητηθεί χωρίς υποχρέωση υποβολής έγγραφης αίτησης.  ε.Το περιεχόμενο των δελτίων περιλαμβάνει τις αρμοδιότητες της μονάδας και τις εργασίες-καθήκοντα των υπαλλήλων που εκτελούνται. Για κάθε αρμοδιότητα του οικείου τμήματος συντάσσεται ίδιο δελτίο περιγραφής εργασιών που περιλαμβάνει την αρμοδιότητα αυτή όπως αναφέρεται στο συνημμένο υπόδειγμα και στις οδηγίες συνταξής του. στ.Τα δελτία συντάσσονται εις διπλούν. Το ένα αντίτυπο αποστέλλεται, μερίμνη της Διεύθυνσης Διοικητικού του κάθε Υπουργείου, στη Διεύθυνση Απλούστευσης Διαδικασιών και Παραγωγικότητας του Υπουργείου Προεδρίας της Κυβέρνησης. (Μετά τη σελ.316,976) Σελ.316,977 Υπαλληλικός Κώδικας 2.Ε.β.142-143    Η αποστολή των δελτίων στο Υπουργείο Προεδρίας της Κυβέρνησης πρέπει να έχει ολοκληρωθεί σε τέσσερις μήνες μετά τη δημοσίευση της απόφασης αυτής στην Εφημερίδα της Κυβερνήσεως. Η περαιτέρω ενημέρωση του ΥΠ.Π.Κ. γίνεται σε κάθε περίπτωση μεταβολής, από τον οικείο φορέα, του περιεχομένου των δελτίων. ζ.Σύμφωνα με την παρ.3 του άρθρ.10 του ως άνω Νόμ.1943/1991 η τήρηση των δελτίων αρχίζει 2 μήνες μετά την έκδοση της απόφασης αυτής. 